Marte Gerhardsen

Marte Gerhardsen (født 1972) er en norsk byråkrat som har hatt flere lederstillinger innen privat og offentlig sektor. Hun har siden 2019 hatt stillingen som direktør i Utdanningsetaten i Oslo. 

Gerhardsen er utdannet ved Universitetet i Oslo og London School of Economics med en Master of Science i internasjonal politikk. 
Hun er datter av Rune Gerhardsen og Tove Strand og søster til Mina Gerhardsen. Hun er gift med økonom Erik Dugstad.

I sine yngre år var hun aktiv i AUF og var blant annet leder for Oslo AUF.

Hun var ansatt i Utenriksdepartementet fra 1999 til 2007, etter å ha gjennomført Utenriksdepartementets aspirantkurs. Hun har siden vært generalsekretær i CARE Norge (2008–2010), divisjonsdirektør i DNB (2011–2014) og daglig leder i Tankesmien Agenda (2014–2018) og divisjonsdirektør i Helsedirektoratet (2018–2019). 

I 2019 fikk hun stillingen som direktør i Utdanningsetaten i Oslo. Ansettelsen skapte en del debatt, ikke minst siden den erstattet avsatte direktør Astrid Søgnen. Forskeren og høyrepolitikeren Kristin Vinje var en av søkerne til stillingen og antatt som en sterk kandidat. Flere reagerte på at Gerhardsen med bakgrunn fra Arbeiderpartiet og uten erfaring fra utdanningsfeltet ble ansatt.

Referanser

Eksterne lenker 
 
 
 

Personer fra Oslo
Norske direktører
Norske diplomater
Norske statsvitere
Alumni fra London School of Economics
Alumni fra Universitetet i Oslo
Gerhardsen-familien
Tillitsvalgte i AUF